Sneglefluer

Sneglefluer (Sciomyzidae) blir også kalt kjerrfluer, og er en middels stor familie av fluer som er vanlige ved vann. De er som oftest middels store, gjerne rødaktige på farge, og har ganske lange antenner. Larvene til denne familien er rovdyr som lever av snegler og muslinger, de fleste i ferskvann, men noen går også på landsnegler.


== Utseende ==
Små til middelsstore (2–14 mm lange) fluer med ganske slank kropp og forholdsvis lange, kraftige bein.
Hodet er ganske stort med forholdsvis små fasettøyne. Det sitter flere kraftige børster langs innerkanten av fasettøynene. Antennene er festet høyt oppe på hodet, nær pannen. De består av tre ledd med en mer eller mindre fjærgrenet antennebørste (arista) på oversiden av det ytterste leddet. Det ytterste leddet er forlenget, mer eller mindre kjegleformet, og ofte er det midtre leddet også ganske langt. Ansiktet under antennene er flatt, hårløst og oftest dekket av lys bestøvning.
Kroppen er ofte rød- eller brunlig, men kan være mørk. Det er oftest noen mørkere lengdestriper på oversiden av thorax.
Vingene er store, middels brede med en iøynfallende, langstrakt trekantet celle midt i vingen. Mange arter har mer eller mindre flekkete vinger, de er enten klare med mørke flekker eller mørke med klare/hvite flekker.
Beina er ganske lange og temmelig kraftige, og lårene har ofte pigger på undersiden.
Larvene er pølseformet, tilspisset i forenden. De har ingen tydelig hodekapsel, men munndelene stikker ut som et par kroker. Det bakerste leddet har ofte to eller flere lange utvekster.


== Levevis ==
De fleste, kanskje alle, artene har larver som lever av bløtdyr (Mollusca), enten snegler eller ferskvannsmuslinger. Larvene til underfamilien Salticellinae ser ut til å klare seg som åtseletere på døde snegler, men de andre er rovdyr som dreper levende snegler eller muslinger. De fleste artene angriper skallbærende snegler i ferskvann, men det er også noen som går på kulemuslinger (Sphaeriidae) og på nakensnegler på land (Arionidae og Limacidae). Noen arters larver spiser på sneglenes eggmasser, men ikke på de voksne dyrene.
Siden de lever av snegler kan sneglefluene kanskje være nyttige til biologisk bekjempelse der det er problemer med snegler som er mellomvert for farlige parasitter (for eksempel bilharzia og leverikte på sau).
De voksne fluene finner man oftest nær vann eller på fuktige steder der de sitter i vegetasjonen.


== Systematisk inndeling / norske arter ==
Denne oversikten har fokus på norske arter. Tidligere var familien tusenbeinfluer systematisk plassert i sneglefluer, som en av underfamiliene.

Ordenen tovinger, Diptera
Underordenen høyere fluer, Cyclorrhapha
Gruppen Schizophora
Overfamilien Sciomyzoidea
Familien sneglefluer (kjerrfluer), Sciomyzidae
Underfamilien Huttonininae  – 9 arter fra New Zealand. Uvisst om denne egentlig hører hjemme her.
Underfamilien Salticellinae  – bare en europeisk art, ikke i Norge
Salticella fasciata (Meigen)  – Klare vinger der de to årene som når vingespissen ca. midt i vingen (R4+5 og M1) nesten møtes ytterst i vingen. Mellom-Europa
Underfamilien Sciomyzinae  – omfatter de aller fleste artene
Stammen Sciomyzini
Slekten Colobaea Zetterstedt   – en norsk art
Colobaea bifasciella (Fallén, 1820) – vingen med to mørke tverrbånd i ytre halvdel
Slekten Ditaeniella Sack  – en norsk art
Ditaeniella grisescens (Meigen, 1830)
Slekten Pherbellia Robineau-Desvoidy  – 12 arter funnet i Norge
Slekten Pteromicra Lioy  – to arter funnet i Norge
Slekten Sciomyza Fallén  – bare en art kjent fra Norge
Sciomyza simplex Fallén, 1820
Slekten Tetanura Fallén  – bare en art kjent fra Norge
Tetanura pallidiventris Fallén, 1820
Stammen Tetanocerini
Slekten Antichaeta Haliday  – tre arter kjent fra Norge
Slekten Coremacera Rondani  – med flekkete vinger med mørk fremkant. En art kjent fra Norge
Coremacera marginata (Fabricius, 1775)
Slekten Dichetophora Rondani – en art kjent fra Norge
Dichetophora finlandica Verbeke, 1964
Slekten Dictya Meigen  – mørke vinger med lyse flekker. En art kjent fra Norge
Dictya umbrarum (Linnaeus, 1758)
Slekten Ectinocera Zetterstedt, 1838  – en art kjent fra Norge
Ectinocera borealis Zetterstedt, 1838
Slekten Elgiva Meigen  – to arter kjent fra Norge
Slekten Euthycera Latreille  – to arter kjent fra Norge
Euthycera chaerophylli (Fabricius, 1798) – mørke vinger med lyse flekker
Euthycera fumigata (Scopoli, 1763) – nylig funnet i Sarpsborg, Østfold (Greve m.fl. 2008)
Slekten Hydromya Robineau-Desvoidy  – en art kjent fra Norge
Hydromya dorsalis (Fabricius, 1775)
Slekten Ilione Haliday  – to arter kjent fra Norge
Slekten Limnia Robineau-Desvoidy  – to arter kjent fra Norge
Slekten Pherbina Robineau-Desvoidy  – en art kjent fra Norge
Pherbina coryleti (Scopoli, 1763)
Slekten Psacadina Enderlein  – en art kjent fra Norge
Psacadina zernyi (Mayer, 1953)  – klare vinger med mørke flekker
Slekten Renocera Hendel  – tre arter kjent fra Norge
Slekten Sepedon Latreille  – store, slanke arter med lange antenner. To arter kjent fra Norge.
Slekten Tetanocera Duméril  – brunrøde arter med forholdsvis korte antenner. 12 arter kjent fra Norge.
Slekten Trypetoptera Hendel  – en art kjent fra Norge
Trypetoptera punctulata (Scopoli, 1763) – mørke vinger med tydelige, lyse flekker


== Kilder ==
Greve, L. 1996. Tetanocera freyi Stackelberg, 1963 (Diptera, Sciomyzidae) new to Norway. Fauna norvegica Serie B 43: 99.
Greve, L. og Djursvoll, P. 2005. The genus Anticheta Haliday, 1833 (Diptera, Sciomyzidae) in Norway. Norwegian Journal of Entomology 52: 19-20.
Greve, L., Jonassen, T. og Olsen, T.J. 2008. New records of Phaeomyiidae and Sciomyzidae (Diptera) in Norway. Norwegian Journal of Entomology 55: 49-52.
Rozkošný, R. 1997. Diptera Sciomyzidae, Snail Killing Flies. I: Nilsson, A.N. (red.): The Aquatic Insects of North Europe 2: 363-381. Apollo Books, Stenstrup.
Rozkošný, R. 1998. Family Sciomyzidae. I: Papp, L. og Darvas, B. (red.): Contributions to a Manual of Palaearctic Diptera 3: 357-376. Science Herald, Budapest.


== Eksterne lenker ==
(en) sneglefluer – oversikt og omtale av artene i WORMS-databasen 
(en) sneglefluer i Encyclopedia of Life 
(en) sneglefluer i Global Biodiversity Information Facility 
(no) sneglefluer hos Artsdatabanken 
(sv) sneglefluer hos Dyntaxa 
(en) sneglefluer hos Fauna Europaea 
(en) sneglefluer hos Fossilworks 
(en) sneglefluer hos ITIS 
(en) sneglefluer hos NCBI 
(en) Kategori:Sciomyzidae – bilder, video eller lyd på Wikimedia Commons 
Sciomyzidae – detaljert informasjon på Wikispecies 
Kjerrfluer, (Diptera)  - engelskspråklig. Med bilder av flere arter.
Norsk Entomologisk forening – for deg som vil lære mer om insekter.